

Primaria

**Ciencias Sociais 5**

Programación

**Unidade 2**

1. Presentación da unidade

2. Obxectivos didácticos

3. Contidos da unidade/Criterios de avaliación/Estándares de aprendizaxe avaliables

4. Selección de evidencias para o portfolio

5. Competencias: descritores e desempeños

6. Tarefas

7. Estratexias metodolóxicas

8. Recursos

9. Ferramentas de avaliación

10. Medidas para a inclusión e atención á diversidade

11. Autoavaliación do profesorado

# 1. PRESENTACIÓN DA UNIDADE

## Título

As representacións da Terra.

## Descrición da unidade

Nesta segunda unidade didáctica trataranse as diferentes formas de representación da Terra. Partindo dos contidos desenvolvidos en cursos anteriores sobre como orientarnos no espazo, afondaranse nos seguintes aspectos tendo en conta a secuencia didáctica que suxire un eixe condutor sobre o que fundamentar o proceso de ensino-aprendizaxe:

• Recordaremos e afondaremos no estudo do plano e os mapas como instrumentos para representar a realidade considerando os diferentes elementos destes e os seus tipos.

• Interpretaremos o significado da escala dos mapas e trataremos os dous tipos en que se pode presentar este elemento.

• Partindo das dúas formas de representar a Terra tratadas en cursos anteriores, mapamundi ou planisferio e globo terráqueo, analizaranse os elementos que neles se distinguen.

• A continuación, aprenderemos a utilizar as coordenadas xeográficas para localizar calquera punto na superficie terrestre.

• Nas últimas páxinas desenvolveranse dúas tarefas competenciais co fin de adquirir o logro das competencias básicas en relación aos contidos tratados ao longo da unidade, así como un repaso da unidade para afianzar estes.

**Temporalización:**

Outubro Novembro



**2. OBXECTIVOS DIDÁCTICOS**

• Describir os elementos dun plano e identificar diversos tipos de planos urbanos.

• Coñecer e identificar diferentes tipos de mapas.

• Utilizar e traballar coas diferentes escalas dos mapas.

• Coñecer e utilizar diferentes tipos de representación da Terra e diferentes escalas para recoñecer e localizar no espazo un lugar ou un conxunto xeográfico.

• Desenvolver unha visión da Terra como un sistema dinámico traballando con meridianos e paralelos para a localización espacial e temporal.

# 3. CONTIDOS DA UNIDADE - CRITERIOS DE AVALIACIÓN - ESTÁNDARES DE APRENDIZAXE AVALIABLES

|  |  |  |
| --- | --- | --- |
| **Contidos** | **Criterios de avaliación** | **Estándares de aprendizaxe avaliables** |
|  |  |  |
| • Os planos e os seus diversos elementos e tipos.  • Os mapas e os seus tipos.  • As escalas dos mapas.  • A representación da Terra.  • Localización e orientación na superficie terrestre. | 1. Describir correctamente planos sinxelos e interpretar os elementos que os compoñen. | 1.1. Describe planos sinxelos e interpreta a súa escala, lenda e signos convencionais.  1.2. Recoñece e identifica os dife­rentes tipos de planos urbanos. |
| 2. Coñecer e diferenciar os distintos tipos de mapas. | 2.1. Coñece e diferencia os mapas físicos e os mapas políticos.  2.2. Coñece e diferencia os distintos tipos de mapas temáticos. |
| 3. Realizar operacións con escalas e localizar un lugar en mapas de diferentes escalas. | 3.1. Realiza operacións con escalas e localiza en mapas con escala gráfica ou numérica un lugar ou un conxunto xeográfico. |
| 4. Explicar as diferentes representacións da Terra. | 4.1. Describe as características do globo terráqueo e do planisferio. |
| 5. Localizar un lugar da superficie terrestre e orientarse nun mapamundi. | 5.1. Localiza diferentes puntos da Terra empregando os paralelos e meridianos.  5.2. Localiza no planisferio os continentes, océanos, países e cidades, así como os principais paralelos e meridianos.  5.3. Calcula a diferenza horaria entre dous lugares que están situados en distintos meridianos. |

**4. SELECCIÓN DE EVIDENCIAS PARA O PORTFOLIO**

Os estándares de aprendizaxe mostran o grao de consecución dos criterios de avaliación desde a propia descrición e concreción do criterio. Para facilitar o seguimento do desenvolvemento de cada estándar buscaremos evidencias dos alumnos que mostren a súa evolución en cada un deles.

No anexo de avaliación proponse un portfolio de evidencias para os estándares de aprendizaxe. O cadro seguinte suxire unha selección dalgunhas destas posibles evidencias. Os docentes poderán substituílas por outras que consideren máis relevantes para o desenvolvemento do seu grupo.

Libro do alumno (LA) / Proposta didáctica (PD) / Recursos fotocopiables (RF) / Caderno de traballo (CT)

|  |  |
| --- | --- |
| **Estándares de aprendizaxe avaliables** | **Selección de evidencias para o portfolio** |
|  |  |
| 1.1. Describe planos sinxelos e interpreta a súa escala, lenda e signos convencionais. | . Selección de actividades do LA.  . Actividades propostas na PD.  . Actividades propostas no CT. |
| 1.2. Recoñece e identifica os diferentes tipos de planos urbanos. | . Selección de actividades do LA.  . Actividades propostas na PD. |
| 2.1. Coñece e diferencia os mapas físicos e os mapas políticos. | . Selección de actividades do LA.  . Actividades propostas na PD.  . Actividades propostas no CT. |
| 2.2. Coñece e diferencia os distintos tipos de mapas temáticos. | . Selección de actividades do LA.  . Actividades propostas na PD.  . Actividades propostas no CT. |
| 3.1. Realiza operacións con escalas e localiza en mapas con escala gráfica ou numérica un lugar ou un conxunto xeográfico. | . Selección de actividades do LA.  . Actividades propostas na PD.  . Actividades propostas no CT. |
| 4.1. Describe as características do globo terráqueo e do planisferio. | . Selección de actividades do LA.  . Actividades propostas na PD. |
| 5.1. Localiza diferentes puntos da Terra empregando os paralelos e meridianos. | . Selección de actividades do LA.  . Actividades propostas na PD.  . Actividades propostas no CT. |
| 5.2. Localiza no planisferio os continentes, océanos, países e cidades, así como os principais paralelos e meridianos. | . Selección de actividades do LA.  . Actividades propostas na PD.  . Actividades propostas no CT. |
| 5.3. Calcula a diferenza horaria entre dous lugares que están situados en distintos meridianos. | . Selección de actividades do LA.  . Actividades propostas na PD.  . Actividades propostas no CT. |

**5. COMPETENCIAS: DESCRITORES E DESEMPEÑOS**

|  |  |  |
| --- | --- | --- |
| **Competencia** | **Descritor** | **Desempeño** |
|  |  |  |
| *Comunicación lingüística.* | Comprender o sentido dos textos escritos. | Entende o enunciado das actividades e exercicios sen necesidade de axuda. |
| Expresar oralmente, de forma ordenada e clara, calquera tipo de información. | Interpreta de forma oral un plano ou un mapa. |
| Manexar elementos de comunicación non verbal, ou en diferentes rexistros, nas diversas situacións comunicativas. | Utiliza o código lingüístico para expresar e interpretar mapas e planos. |
| *Competencia matemática e competencias básicas en ciencia e tecnoloxía.* | Aplicar métodos científicos rigorosos para mellorar a comprensión da realidade circundante. | Cálculo de escala e manexo de fuso horario. |
| Identificar e manipular con precisión elementos matemáticos (números, datos, elementos xeométricos, eixes cartesianos...) en situacións cotiás. | Utiliza datos numéricos, unidades de medida de lonxitude e de tempo, así como diferentes algoritmos para resolver problemas da vida cotiá. |
| *Competencia dixital.* | Empregar distintas fontes para a busca de información. | Encontra información adecuada para resolver as diferentes actividades propostas. |
| Manexar ferramentas dixitais para a construción de coñecemento. | Utiliza Internet para buscar o significado das palabras, así como recurso doutras aprendizaxes. |
| *Aprender a aprender.* | Avaliar a consecución dos obxectivos de aprendizaxe. | Comproba a través das diferentes actividades o resultado do proceso de ensino-aprendizaxe. |
| *Intelixencias múltiples:* Desenvolver as distintas intelixencias múltiples. | Representa ideas e conceptos en esquemas ou gráficos simples. |
| *Competencias sociais e cívicas.* | Recoñecer riqueza na diversidade das opinións e ideas. | Respecta as opinións e os diferentes puntos de vista dos demais nas chuvias de ideas, debates e asembleas realizadas. |
| *Intelixencias múltiples:* Aprender a comportarse desde o coñecemento dos distintos valores. | Esfórzase e persevera na súa aprendizaxe: atende, participa e realiza as actividades con interese. |
| *Sentido de iniciativa e espírito emprendedor.* | Ser constante no traballo superando as dificultades. | Identifica os seus erros na tarefa. |
| Actuar con responsabilidade social e sentido ético no traballo. | Colabora e participa activamente nas tarefas grupais. |
| *Conciencia e expresións culturais.* | Elaborar traballos e presentacións con sentido estético. | Realiza o traballo con pulcritude. |

**6. TAREFAS**

Libro do alumno (LA) / Proposta didáctica (PD) / Recursos fotocopiables (RF) / Libro dixital (LD) / Caderno de traballo (CT)

**Tarefa 1.** Unha viaxe moi especial

• Activamos os coñecementos previos sobre o título no LA e suxestións da PD.

• Realizamos a lectura compartida do LA e a interpretación de imaxes segundo a suxestións metodolóxicas da PD.

• Realizamos as actividades propostas tras a lectura do LA.

• Completamos con actividades da PD e do CT.

**Tarefa 2:** O plano

• Activamos os coñecementos previos segundo as suxestións metodolóxicas na PD.

• Recordamos o concepto de plano e os seus elementos e introducimos os tipos segundo as suxestións metodolóxicas da PD e a través do LA.

• Realizamos os exercicios do LA e do LD.

• Completamos con actividades da PD, do CT e dos RF.

**Tarefa 3:** O mapa

• Activación de coñecementos previos a partir da imaxe do LA e seguindo as suxestións metodolóxicas da PD.

• Lectura compartida do texto do LA a partir das suxestións metodolóxicas da PD.

• Realización das actividades propostas da e do LD.

• Completamos con actividades da PD, do CT e os RF.

**Tarefa 4:** A escala dos mapas

• Introducimos estes contidos segundo as suxestións metodolóxicas da PD.

• Lectura compartida do texto do LA a partir das suxestións metodolóxicas da PD.

• Realizamos as actividades propostas no LA e nas interactivas do LD.

• Completamos con actividades da PD, do CT e os RF.

**Tarefa 5:** Como se representa a Terra

• Introducimos estes contidos segundo as suxestións metodolóxicas da PD.

• Lectura compartida do texto do LA a partir das suxestións metodolóxicas da PD.

• Realización das actividades propostas no LA e nas interactivas do LD.

• Completamos con actividades da PD, do CT e os RF.

**Tarefa 6:** Tarefas / competencias

*A nosa viaxe de fin de curso*

• Realización do proxecto segundo o LA e as suxestións metodolóxicas propostas na PD.

• Realización das actividades propostas pola tarefa competencial no LA e a PD.

• Completamos con actividades interactivas do LD.

*Unha viaxe a Nova York*

• Iníciase coa lectura do texto do LA seguindo as suxestións metodolóxicas da PD.

• Realización das actividades propostas pola tarefa competencial no LA e a PD.

• Completamos con actividades interactivas do LD.

**Tarefa 7:** Que aprendemos?

• Realizamos as actividades de repaso da unidade do LA e o test do CT.

• Recompilamos as actividades para o portfolio do alumno.

# 7. ESTRATEXIAS METODOLÓXICAS

No desenvolvemento das tarefas empréganse diversas estratexias metodolóxicas:

• Traballo reflexivo individual no desenvolvemento das actividades individuais.

• Traballo en grupo cooperativo, como a lectura compartida, parada de tres minutos e mesa redonda. Igualmente, propíciase a explicación de contidos a partir de lapis ao centro ou mapa conceptual compartido.

• Planificación e organización da viaxe de fin de curso, axudados coas pautas xerais suxeridas na tarefa «A nosa viaxe de fin de curso».

• Planificación dunha viaxe sabendo a hora no lugar de destino; axudará a tarefa «Unha viaxe a Nova York».

• Localización de diferentes puntos xeográficos no mapamundi.

• Cálculo de distancias nun mapa facendo uso da escala.

• Busca de información en Internet.

• Interpretación de planos e mapas.

• Elaboración dun listado de vantaxes de viaxar en autocaravana.

• Utilización de Google Maps ou similar para distintas aplicacións de orientación, localización e organización de rutas.

# 8. RECURSOS

Os seguintes materiais de apoio poden reforzar e ampliar o estudo dos contidos da área de Ciencias Sociais. Para o tratamento da unidade, ademais do libro do alumno e da proposta didáctica, seranlle de grande utilidade:

• Recursos fotocopiables da proposta didáctica, con actividades de reforzo, ampliación e avaliación.

• Caderno complementario ao libro do alumno, o caderno de traballo.

• Materiais dixitais, Internet (Google Maps), GPS (Navigator).

• Material complementario do mural: o mapamundi e o mapa político de España.

• Ademais, proponse a utilización do seguinte material manipulativo para axudar á adquisición dos contidos: globo terráqueo, flexo de luz, lámpada... e material funxible, como cartolinas, plastilina, lapis de cores, ceras...

**Recursos dixitais**

• Libro dixital: Os alumnos poderán reforzar ou ampliar os contidos estudados utilizando os recursos dixitais dispoñibles.

• CD que acompaña a proposta didáctica, cos recursos fotocopiables.

• Na proposta didáctica recóllense algúns enlaces web puntuais para algúns epígrafes.

• Materiais dixitais da páxina web da editorial con diferentes recursos e actividades.

# 9. FERRAMENTAS DE AVALIACIÓN

• Rexistro de avaliación (no anexo de avaliación).

• Proba de avaliación da unidade (nos recursos fotocopiables).

• Outros recursos: rúbrica, diana, etc. (no anexo de avaliación).

# 10. MEDIDAS PARA A INCLUSIÓN E ATENCIÓN Á DIVERSIDADE

• Que dificultades e potencialidades prevexo no grupo durante o desenvolvemento da unidade?

• Como vou minimizar as dificultades?

• Que necesidades individuais prevexo no desenvolvemento da unidade?

• Que recursos e estratexias manexarei para atender ás necesidades individuais?

# 11. AUTOAVALIACIÓN DO PROFESORADO

• Que porcentaxe de alumnos alcanzaron os obxectivos de aprendizaxe da unidade?

• Que é o que mellor funcionou nesta unidade?

• Que cambiaría no desenvolvemento da unidade o próximo curso? Por que?